GREEK SUPREME COURT DECISION

Decision ID: 435/2024
Decision Number: 435
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά-Εισηγήτρια, Διονύσιο Παλλαδινό και Παναγιώτα Πασσίση, Αρεοπαγίτες. Συνήλθε σε δημόσια συνεδρίαση στο Κατάστημά του στις 6 Φεβρουαρίου 2024, με την παρουσία της Αντεισαγγελέα του Αρείου Πάγου Ευσταθίας Καπαγιάννη (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του αναιρεσειόντων - κατηγορουμένων: 1) Μ.-Μ. Κ. του Γ., κατοίκου ... και 2) Γ. Δ. του Κ., κατοίκου ..., οι οποίοι δεν εμφανίσθηκαν, για αναίρεση της ...2022 απόφασης του Τριμελούς Πλημμελειοδικείου Αθηνών. Το Τριμελές Πλημμελειοδικείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεσή της για τους λόγους που περιλαμβάνονται στην από ...2023 αίτησή τους αναίρεσης (αρ. πρωτ. Εισαγγελίας Αρείου Πάγου .../...2023), η οποία καταχωρίστηκε στο οικείο πινάκιο με τον αριθμό ...2023. Αφού άκουσε Την Αντεισαγγελέα, που πρότεινε να απορριφθεί, ως ανυποστήρικτη, η από ...2023 αίτηση αναίρεσης των αναιρεσειόντων-κατηγορουμένων,

Judges: Ελένη Κατσούλη, Γεωργία Κατσιμαγκλή, Ελένη Μπερτσιά-Εισηγήτρια, Διονύσιο Παλλαδινό, Παναγιώτα Πασσίση

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά-Εισηγήτρια, Διονύσιο Παλλαδινό και Παναγιώτα Πασσίση, Αρεοπαγίτες. Συνήλθε σε δημόσια συνεδρίαση στο Κατάστημά του στις 6 Φεβρουαρίου 2024, με την παρουσία της Αντεισαγγελέα του Αρείου Πάγου Ευσταθίας Καπαγιάννη (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του αναιρεσειόντων - κατηγορουμένων: 1) Μ.-Μ. Κ. του Γ., κατοίκου ... και 2) Γ. Δ. του Κ., κατοίκου ..., οι οποίοι δεν εμφανίσθηκαν, για αναίρεση της ...2022 απόφασης του Τριμελούς Πλημμελειοδικείου Αθηνών. Το Τριμελές Πλημμελειοδικείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και oι αναιρεσείοντες - κατηγορούμενοι ζητούν την αναίρεσή της για τους λόγους που περιλαμβάνονται στην από ...2023 αίτησή τους αναίρεσης (αρ. πρωτ. Εισαγγελίας Αρείου Πάγου .../...2023), η οποία καταχωρίστηκε στο οικείο πινάκιο με τον αριθμό ...2023. Αφού άκουσε Την Αντεισαγγελέα, που πρότεινε να απορριφθεί, ως ανυποστήρικτη, η από ...2023 αίτηση αναίρεσης των αναιρεσειόντων-κατηγορουμένων,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠοινΔ, ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α' του ίδιου άρθρου, οι διάδικοι παρίστανται στη συζήτηση με συνήγορο. Περαιτέρω, κατά τη διάταξη του άρθρου 514 εδ. α' του ΚΠοινΔ, αν δεν εμφανισθεί ο αναιρεσείων, η αίτησή του απορρίπτεται ως ανυποστήρικτη. Τέλος, κατά τη διάταξη του άρθρου 515 παρ. 1 εδ. β' του ίδιου Κώδικα, αν αναβληθεί η συζήτηση της υπόθεσης σε ρητή δικάσιμο, όλοι οι διάδικοι οφείλουν να εμφανισθούν σ' αυτή χωρίς νέα κλήτευση, ακόμη και αν δεν ήταν παρόντες κατά τη δημοσίευση της αναβλητικής απόφασης. Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155 - 162 του ΚΠοινΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 παρ. 1 του ΚΠοινΔ, στα δικαστικά έξοδα. Στην προκείμενη περίπτωση, οι αναιρεσείοντες Μ. Μ. Κ. του Γ. κάτοικος ... και Γ. Δ. του Κ. κάτοικος ..., (οδός ...) δεν εμφανίστηκαν στο ακροατήριο του Δικαστηρίου τούτου με συνήγορο ούτε εκπροσωπήθηκαν από πληρεξούσιο δικηγόρο, όταν η υπόθεση εκφωνήθηκε στη σειρά της κατά την δικάσιμο της ...2024. Από τα αποδεικτικά επίδοσης με ημεροχρονολογία ...2023 και ...2023 του Επιμελητή Εισαγγελίας του Αρείου Πάγου Λ. Χ., προκύπτει ότι επιδόθηκε α)στην δικηγόρο Αθηνών Καλλιρόη Παυλέα ως αντίκλητο της πρώτης αναιρεσείουσας Μ.-Μ. Κ. κατοίκου ... σύμφωνα με το άρθρο 156 παρ. 4 ΚΠΔ, η οποία διορίστηκε αντίκλητος κατά το άρθρο 89 παρ. 2γ ΚΠΔ με την άσκηση της αναίρεσης και στον δεύτερο αναιρεσείοντα με θυροκόλληση επειδή δεν βρέθηκε στο τόπο της κατοικίας του ο ίδιος ούτε άλλο από τα πρόσωπα που αναφέρονται στο άρθρο 155 παρ. 3 ΚΠΔ και επίδοση στην αντίκλητο δικηγόρο του Καλλιρόη Παυλέα αντίστοιχα, νόμιμα και εμπρόθεσμα, σύμφωνα με τις διατάξεις των άρθρων 155 παρ. 1 εδ. α', 156 παρ. 4 και 166 παρ. 1 του ΚΠοινΔ η υπ' αριθμ. ...2023 και από ...2023 κλήση του Εισαγγελέα του Αρείου Πάγου, για να παραστούν (οι αναιρεσείοντες) δια συνηγόρου στο ακροατήριο του Δικαστηρίου τούτου κατά την δικάσιμο της ...2023 κατά την οποία αναβλήθηκε η υπόθεση για την δικάσιμο που αναφέρεται στην αρχή της απόφασης αυτής, προκειμένου να υποστηρίξουν την υπό κρίση από ...2023 αίτηση αναίρεσης, που άσκησαν με κοινή δήλωση που επιδόθηκε στον Εισαγγελέα του Αρείου Πάγου στις ...2023 κατά της υπ' αριθμ. ...2022 απόφασης του Η' Τριμελούς Πλημ/κείου Αθηνών με την οποία καταδικάστηκαν σε συνολική ποινή φυλάκισης τεσσάρων (4) μηνών ο καθένας, η εκτέλεση της οποίας ανεστάλη επί τριετία, για την αξιόποινη πράξη της μη έγκαιρης καταβολής δεδουλευμένων αποδοχών από κοινού κατά συρροή και κατ' εξακολούθηση (παρ. αρθ. 45, 94 παρ. 1, 98 ΠΚ και 28 παρ. 1 ν 3996/2011). Με τα δεδομένα αυτά και, εφόσον: α) οι αναιρεσείοντες κλητεύθηκαν νόμιμα και εμπρόθεσμα, όπως προαναφέρθηκε, για να παρασταθούν με συνήγορο στο ακροατήριο του Δικαστηρίου τούτου κατά την δικάσιμο της ...2023 κατά την οποία αναβλήθηκε η υπόθεση για την αναφερόμενη στην αρχή της απόφασης αυτής δικάσιμο(...2024) κατά την οποία όφειλαν να εμφανιστούν χωρίς νέα κλήτευση κατ' αρθ. 515 παρ. 1 ΚΠΔ., όπως προαναφέρθηκε, β) δεν συντρέχει περίπτωση αυτεπάγγελτης εφαρμογής, κατά το άρθρο 511 εδ. δ' του νέου ΚΠοινΔ, επιεικέστερου νόμου, ο οποίος να αφορά την αξιόποινη πράξη για την οποία κηρύχθηκαν ένοχοι οι αναιρεσείοντες, δεδομένου ότι κηρύχθηκαν ένοχοι μετά την ισχύ από 1-7-2019 του νέου ΠΚ, και γ) δεν συντρέχει περίπτωση αυτεπάγγελτης λήψης υπόψη των προβλεπομένων από το άρθρο 510 παρ. 1στ Α' και Ε ΚΠΔ λόγων αναίρεσης, ήτοι της απόλυτης ακυρότητας που συνέβη κατά τη διαδικασία στο ακροατήριο (άρθρο 171) και της εσφαλμένης ερμηνείας και εφαρμογής ουσιαστικής ποινικής διάταξης, αφού οι αναιρεσείοντες δεν έχουν εμφανιστεί, πρέπει η υπό κρίση αίτηση αναίρεσης να απορριφθεί. Τέλος, πρέπει να επιβληθούν σε καθένα από τους αναιρεσείοντες τα δικαστικά έξοδα της παρούσας δίκης (άρθρο 578 παρ. 1 του ΚΠοινΔ), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από ...2023 αίτηση για αναίρεση της υπ' αριθμ. ...2022 απόφασης του Η' Τριμελούς Πλημμελειοδικείου Αθηνών. Επιβάλλει σε έκαστο των αναιρεσειόντων τα έξοδα της ποινικής διαδικασίας, που ανέρχονται στο ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 5 Μαρτίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 6 Μαρτίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρου 515 παρ. 1 εδ. β', άρθρο 166, άρθρο 578 παρ. 1, άρθρο 156 παρ. 4, άρθρο 89 παρ. 2, άρθρο 155 παρ. 3, άρθρων 155 παρ. 1 εδ. α', άρθρο 511 εδ. δ', άρθρο 510 παρ. 1, άρθρο 171, άρθρου 512, άρθρου 514, άρθρου 515, άρθρο 578, άρθρο 156, άρθρο 89, άρθρο 155, άρθρων 155, άρθρο 511, άρθρο 510
Article Codes: ΠΚ
Law References: nan
Total Articles Cited: 16

DATES MENTIONED: 1-7-2019|06-02-2024|05-03-2024|06-03-2024

SOURCE: https://areiospagos.gr/nomologia/apofaseis_DISPLAY.asp?cd=69FZURNG96IP5PJ18K5XLLUSL8E0LK&apof=435_2024&info=ΠΟΙΝΙΚΕΣ -  ΣΤ